## Rješenje o odobrenju prospekta o izdavanju 384 dionica na ime, privatnom ponudom ukupne vrijednosti 3.800,00 kuna po dionici Banci Brod d.d. iz Slavonskog Broda

### NN 67/2005 (1.6.2005.), Rješenje o odobrenju prospekta o izdavanju 384 dionica na ime, privatnom ponudom ukupne vrijednosti 3.800,00 kuna po dionici Banci Brod d.d. iz Slavonskog Broda

# KOMISIJA ZA VRIJEDNOSNE PAPIRE REPUBLIKE HRVATSKE

**1340**

Sukladno odredbama članka 12. stavak 1. točka 5.
i članka 22. stavka 2. Zakona o tržištu vrijednosnih papira, Komisija za vrijed­nosne
papire Republike Hrvatske (u daljnjem tekstu: Komisija), na temelju zahtjeva
trgovačkog društva BANKA BROD d.d. Slavonski Brod, I. pl. Zajca
21, za odobrenje prospekta o izdavanju redovnih i povlaštenih dionica privatnom
ponudom na sjednici održanoj 24. svibnja 2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu BANKA BROD d.d. Slavonski
Brod, I. pl. Zajca 21, odobrava se prospekt o
izdavanju 384 redovne dionice na ime i 2.547 povlaštenih dionica na ime,
privatnom ponudom, ukupne vrijednosti 11.137.800,00 kuna, pojedinačne nominalne
vrijednosti 3.800,00 kuna po dionici.

2. Ovo rješenje objavit će se u »Narodnim
novinama«.

```
Obrazloženje
```

```

```

Trgovačko društvo BANKA BROD d.d. Slavonski
Brod, I. pl. Zajca 21, podnijelo je 11. travnja 2005.
godine zahtjev za odobrenje prospekta o izdavanju redovnih dionica privatnom
ponudom, a 12. i 17. svibnja 2005. godine dopunu toga zahtjeva, sukladno Zakonu
o tržištu vrijednosnih papira (»Narodne novine« br.
84/02, u daljnjem tekstu: Zakon) i Pravilniku o sadržaju zahtjeva i prilozima
za odobrenje prospekta i skraćenom prospektu (»Narodne novine«, broj 118/03, u
daljnjem tekstu: Pravilnik), Zahtjevu je priložilo potrebnu dokumentaciju.

U postupku je utvrđeno da predloženi prospekt
sadrži sve zakonom i pravilnikom propisane podatke te da je Glavna skupština
društva 18., ožujka 2005. godine, donijela odluku o povećanju temeljnog
kapitala – izdavanjem dionica.

Sukladno navedenoj Odluci, temeljni kapital
društva povećat će se za ukupan iznos od 11.137.800,00 kuna, izdavanjem 384
redovne dionice na ime i 2.547 povlaštenih dionica na ima, privatnom ponudom,
na način kako je to predviđeno Odlukom skupštine društva od 18. ožujka 2005.
godine i odobrenim prospektom.

Postojeći dioničari društva ostvaruju pravo
prvenstva upisa dionica predmetnog izdanja, u iznosu koji odgovara njihovu
udjelu u postojećem temeljnom kapitalu društva.

Upis i uplata dionica predmetnog izdanja izvršit
će se za redov ne dionice u roku 14 dana od dana konačnosti ovoga Rješenja, a
za povlaštene dionice u roku 14 dana, za postojeće dioničare, te u daljnjem
roku od 7 dana za ostale ulagatelje.

Predmetno izdanje dionica smatrat će se
uspješnim ukoliko u odobrenom roku bude upisano i uplaćeno 100% ukupnog izdanja
dionica.

Nadalje je utvrđeno da je trgovačko društvo
BANKA BROD d.d. Slavonski Brod, I. pl. Zajca 21,
uplatilo naknadu i administrativnu pristojbu, sukladno Pravilniku o vrsti i
visini administrativnih pristojbi i naknada (»Narodne novine« br. 115/02, 43/03).

Ocjenjujući utvrđeno činjenično stanje, Komisija
smatra da su ispunjeni uvjeti za odobrenje podnesenog prospekta o izdavanju
redovnih i povlaštenih dionica društva BANKA BROD d.d. Slavonski Brod, I. pl. Zajca 21, privatnom ponudom te je riješeno kao u izreci.

Na temelju odredbe članka 8. stavka 4. Zakona,
ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku 30 dana od dana primitka ovog rješenja.

Klasa,. UP/I-450-08/05-02/51

Urbroj: 567-01/05-10

Zagreb, 24. svibnja 2005.

Predsjednik Komisije

**Miljenko** **Fičor**, v. r.

Rješenje, NN 67/2005-1340